CELEX: 32021R0074
Language: ga
Date: 2021-01-26 00:00:00
Title: Rialachán Cur Chun Feidhme (AE) 2021/74 ón gCoimisiún an 26 Eanáir 2021 lena leasaítear Rialachán Cur Chun Feidhme (AE) 2020/1191 maidir le bearta chun tabhairt isteach agus leathadh an Víris rocaigh dhonn torthaí trátaí (ToBRFV) san Aontas a chosc

27.1.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 27/15
               
            
         RIALACHÁN CUR CHUN FEIDHME (AE) 2021/74 ÓN gCOIMISIÚN
         an 26 Eanáir 2021
         lena leasaítear Rialachán Cur Chun Feidhme (AE) 2020/1191 maidir le bearta chun tabhairt isteach agus leathadh an Víris rocaigh dhonn torthaí trátaí (ToBRFV) san Aontas a chosc
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2016/2031 ó Pharlaimint na hEorpa agus ón gComhairle an 26 Deireadh Fómhair 2016 maidir le bearta cosantacha i gcoinne lotnaidí plandaí, lena leasaítear Rialacháin (AE) Uimh. 228/2013, (AE) Uimh. 652/2014 agus (AE) Uimh. 1143/2014 ó Pharlaimint na hEorpa agus ón gComhairle agus lena n-aisghairtear Treoracha 69/464/CEE, 74/647/CEE, 93/85/CEE, 98/57/CE, 2000/29/CE, 2006/91/CE agus 2007/33/CE ón gComhairle (1), agus go háirithe Airteagal 30,
         Ag féachaint do Rialachán (AE) 2017/625 ó Pharlaimint na hEorpa agus ón gComhairle an 15 Márta 2017 maidir le rialuithe oifigiúla agus gníomhaíochtaí oifigiúla eile arna ndéanamh lena áirithiú go gcuirtear i bhfeidhm dlí an bhia agus na beatha, rialacha maidir le sláinte agus leas ainmhithe, sláinte plandaí agus táirgí cosanta plandaí, lena leasaítear Rialacháin (CE) Uimh. 999/2001, (CE) Uimh. 396/2005, (CE) Uimh. 1069/2009, (CE) Uimh. 1107/2009, (AE) Uimh. 1151/2012, (AE) Uimh. 652/2014, (AE) 2016/429 agus (AE) 2016/2031 ó Pharlaimint na hEorpa agus ón gComhairle, Rialachán (CE) Uimh. 1/2005 agus Rialachán (CE) Uimh. 1099/2009 ón gComhairle agus Treoracha 98/58/CE, 1999/74/CE, 2007/43/CE, 2008/119/CE agus 2008/120/CE ón gComhairle agus lena n-aisghairtear Rialachán (CE) Uimh. 854/2004 agus Rialachán (CE) Uimh. 882/2004 ó Pharlaimint na hEorpa agus ón gComhairle, Treoracha 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE agus 97/78/CE ón gComhairle agus Cinneadh 92/438/CEE ón gComhairle (2), agus go háirithe Airteagal 22(3) agus Airteagal 52 de,
         De bharr an mhéid seo a leanas:
         
                     (1)
                  
                  
                     Tháinig Rialachán Cur Chun Feidhme (AE) 2020/1191 ón gCoimisiún (3) i bhfeidhm an 15 Lúnasa 2020. Maidir leis an téarma “stóráil” i mír 2 d’Airteagal 7 den Rialachán sin, ón dáta sin i leith tá sé á léirmhíniú agus á chur i bhfeidhm ar bhealaí éagsúla ag Ballstáit áirithe agus oibreoirí gairmiúla áirithe.
                  
               
                     (2)
                  
                  
                     Ar chúiseanna praiticiúla agus ós rud é nach gcomhlíonann síolta Solanum lycopersicum L. agus Capsicum spp. (“na síolta sonraithe”) a buanadh roimh an 15 Lúnasa 2020 an ceanglas maidir lena máithreacha plandaí a tháirgeadh ar láithreán táirgthe inarb eol nach ann don lotnaid shonraithe, ar bhonn iniúchtaí oifigiúla arna ndéanadh ag an am iomchuí chun an lotnaid shonraithe a bhrath, ba cheart na síolta sin a dhíolmhú ón gcoinníoll faoi Airteagal 7(1)(a) de Rialachán Cur Chun Feidhme (AE) 2020/1191.
                  
               
                     (3)
                  
                  
                     Ba cheart mír 2 d’Airteagal 7 de Rialachán Cur Chun Feidhme (AE) 2020/1191 a leasú chun a shoiléiriú gur cheart don údarás inniúil, nó oibreoirí gairmiúla faoi mhaoirseacht oifigiúil an údaráis inniúil, na síolta sonraithe a buanadh roimh an 15 Lúnasa 2020 a shampláil agus a thástáil chun a bhrath an ann don lotnaid shonraithe sular n-aistrítear na síolta sin laistigh den Aontas den chéad uair. Maidir leis maolú sin ó mhír 2 d’Airteagal 7 den Rialachán sin, ba cheart go bhfágfaidh sé sin síolta lena ngabhann pas plandaí cheana féin a bheith i gcúrsaíocht i gcríoch an Aontais gan iad a thástáil a thuilleadh.
                  
               
                     (4)
                  
                  
                     Maidir leis na síolta sonraithe a aistrítear laistigh den Aontas den chéad uair ón 1 Aibreán 2021 ar aghaidh agus a ndearnadh tástáil orthu roimh an 30 Meán Fómhair 2020 de réir modh ELISA, ba cheart iad a thástáil arís de réir modh eile nach modh ELISA é dá dtagraítear i bpointe 3 den Iarscríbhinn.
                  
               
                     (5)
                  
                  
                     Ós rud é gur de thionscnamh tríú tíortha na síolta sonraithe agus gur buanadh iad roimh an 15 Lúnasa 2020, ní chomhlíonann na síolta sin an choinníoll maidir lena máithreacha plandaí a tháirgeadh ar láithreán táirgthe inarb eol nach ann don lotnaid shonraithe, ar bhonn iniúchtaí oifigiúla arna ndéanadh ag an am iomchuí chun an lotnaid shonraithe a bhrath, ba cheart na síolta sin atá le tabhairt isteach san Aontas a dhíolmhú ón gceanglas faoi phointe (a)(i) d’Airteagal 9(1).
                  
               
                     (6)
                  
                  
                     Chuir an earnáil tionscail síolta agus na Ballstáit in iúl don Choimisiún, i dtaca leis an gceanglas maidir le hainm agus láithreán táirgthe cláraithe a áireamh ar an deimhniú fíteashláintíochta i gcomhréir le hAirteagal 9 de Rialachán Cur Chun Feidhme (AE) 2020/1191, gurb é an ceanglas sin is cúis le moill a chur ar onnmhaireoirí agus le deacrachtaí praiticiúla a bheith acu, ós rud é go bhfuil sé deacair acu an láithreán táirgthe nithiúil a shainaithint. Chun sainaithint an láithreán táirgthe chláraithe ag údaráis inniúla agus ag oibreoirí gairmiúla tríú tíortha a éascú, in ionad an cheanglais sin ba cheart ceanglas a chur isteach maidir le faisnéis a chur isteach i ndáil le hinrianaitheacht láithreáin táirgthe na máithreach plandaí.
                  
               
                     (7)
                  
                  
                     Maidir leis na síolta sonraithe de thionscnamh tríú tíortha, ba cheart iad a thástáil trí úsáid a bhaint as na modhanna samplála agus tástála dá dtagraítear san Iarscríbhinn a ghabhann le Rialachán Cur Chun Feidhme (AE) 2020/1191. Chun go gcuirfear san áireamh go bhféadfadh sé go ndearnadh tástáil ar roinnt síolta sonraithe míonna sular deimhníodh iad lena n-onnmhairiú, tá sé comhréireach go gceanglaítear ón 1 Aibreán 2021 ar aghaidh go ndéantar tástáil mhóilíneach shainordaitheach, agus an t-am a thabhairt do thríú tíortha oiriúnú don cheanglas sin.
                  
               
                     (8)
                  
                  
                     Ionas go seachnófar srianta trádála neamhriachtanacha ar na síolta sonraithe a buanadh roimh an 15 Lúnasa 2020, ba cheart an Rialachán seo a bheith infheidhme laistigh den tréimhse ama is giorra is féidir. Dá bhrí sin, ba cheart don Rialachán seo teacht i bhfeidhm an tríú lá tar éis lá a fhoilsithe.
                  
               
                     (9)
                  
                  
                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,
                  
               TAR ÉIS AN RIALACHÁN SEO A GHLACADH:
         
            Airteagal 1
            Leasú ar Rialachán Cur Chun Feidhme (AE) 2020/1191
            Leasaítear Rialachán Cur Chun Feidhme (AE) 2020/1191 mar a leanas:
            
                        (1)
                     
                     
                        Leasaítear Airteagal 7 mar a leanas:
                        
                                    (a)
                                 
                                 
                                    i mír 1, cuirtear isteach an fhomhír seo a leanas:
                                    “Maidir le síolta sonraithe a buanadh roimh an 15 Lúnasa 2020, díolmhaítear iad ón gcoinníoll sin faoi phointe (a).”;
                                 
                              
                                    (b)
                                 
                                 
                                    cuirtear an méid seo a leanas in ionad mhír 2 d’Airteagal 7:
                                    
                                       “2.   De mhaolú ar phointe (a) agus ar an gcéad fhomhír de phointe (b) de mhír 1, déanfaidh an t-údarás inniúil, nó oibreoirí gairmiúla faoi mhaoirseacht oifigiúil an údaráis inniúil, síolta sonraithe a buanadh roimh an 15 Lúnasa 2020 a shampláil agus a thástáil chun a bhrath an ann don lotnaid shonraithe agus braithfear nach ann dó sna síolta sonraithe sular n-aistrítear iad san Aontas den chéad uair.
                                       Maidir leis na síolta sonraithe a aistrítear laistigh den Aontas den chéad uair ón 1 Aibreán 2021 ar aghaidh agus a ndearnadh tástáil orthu roimh an 30 Meán Fómhair 2020 de réir modh ELISA, déanfar iad a thástáil arís de réir modh eile nach modh ELISA é dá dtagraítear i bpointe 3 den Iarscríbhinn.”;
                                    
                                 
                              
                  
                        (2)
                     
                     
                        Leasaítear Airteagal 9 mar a leanas:
                        
                                    (a)
                                 
                                 
                                    i mír 1, pointe (a), cuirtear an méid seo a leanas in ionad an téacs i bpointe (ii):
                                    “rinneadh sampláil oifigiúil agus tástáil oifigiúil ar na síolta sonraithe lena mbaineann nó ar a máithreacha plandaí chun a bhrath an ann don lotnaid shonraithe mar a leagtar amach san Iarscríbhinn agus de réir na dtástálacha sin braitheadh nach ann don lotnaid shonraithe sin;”;
                                 
                              
                                    (b)
                                 
                                 
                                    i mír 1, cuirtear an méid seo a leanas in ionad phointe (b):
                                    “faisnéis lena n-áirithítear inrianaitheacht láithreán táirgthe na máithreach plandaí.”;
                                 
                              
                                    (c)
                                 
                                 
                                    cuirtear isteach an mhír seo a leanas:
                                    
                                       “3.   De mhaolú ar phointe (a)(i) de mhír 1, maidir leis na síolta sonraithe a buanadh roimh an 15 Lúnasa 2020, ní luafar sa Dearbhú Breise ach gur comhlíonadh an choinníoll faoi phointe (a)(ii) de mhír 1 agus aireofar an ráiteas seo a leanas ann: “Buanadh na síolta roimh an 15 Lúnasa 2020.”;
                                    
                                 
                              
                                    (d)
                                 
                                 
                                    cuirtear isteach an mhír 4 seo a leanas:
                                    
                                       “4.   Ar dheimhnithe fíteashláintíochta a eiseofar tar éis an 31 Márta 2021, dearbhófar go ndearnadh tástáil ar na síolta sonraithe de thionscnamh tríú tír de réir ceann de na modhanna tástála, nach modh ELISA é, dá dtagraítear i bpointe 3 den Iarscríbhinn a ghabhann le Rialachán Cur Chun Feidhme (AE) 2020/1191.”
                                    
                                 
                              
                  
         
            Airteagal 2
            Teacht i bhfeidhm
            Tiocfaidh an Rialachán seo i bhfeidhm an tríú lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 26 Eanáir 2021
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 317, 23.11.2016, lch. 4.
         
            (2)  IO L 95, 7.4.2017, lch. 1.
         
            (3)  Rialachán Cur Chun Feidhme (AE) 2020/1191 ón gCoimisiún an 11 Lúnasa 2020 lena mbunaítear bearta chun tabhairt isteach agus leathadh an Víris rocaigh dhonn torthaí trátaí (ToBRFV) san Aontas a chosc agus lena n-aisghairtear Cinneadh Cur Chun Feidhme (AE) 2019/1615 (IO L 262, 12.8.2020, lch. 6).